CELEX: 31983R2893
Language: el
Date: 1983-10-17 00:00:00
Title: Κανονισμός (ΕΟΚ) αριθ. 2893/83 του Συμβουλίου της 17ης Οκτωβρίου 1983 που τροποποιεί τον κανονισμό (ΕΟΚ) αριθ. 2959/82 περί του καθορισμού των γενικών κανόνων σχετικά με την ενίσχυση στην παραγωγή του ελαιολάδου για την περίοδο 1982/83

Avis juridique important

|

31983R2893

Κανονισμός (ΕΟΚ) αριθ. 2893/83 του Συμβουλίου της 17ης Οκτωβρίου 1983 που τροποποιεί τον κανονισμό (ΕΟΚ) αριθ. 2959/82 περί του καθορισμού των γενικών κανόνων σχετικά με την ενίσχυση στην παραγωγή του ελαιολάδου για την περίοδο 1982/83  

Επίσημη Εφημερίδα αριθ. L 285 της 18/10/1983 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 2893/83 ΤΟΥ ΣΥΜΒΟΥΛΙΟΥ  της 17ης Οκτωβρίου 1983  που τροποποιεί τον κανονισμό (ΕΟΚ) αριθ. 2959/82 περί του καθορισμού των γενικών κανόνων σχετικά με την ενίσχυση στην παραγωγή του ελαιολάδου για την περίοδο 1982/83  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 5 παράγραφος 4 και το άρθρο 36,  την πρόταση της Επιτροπής,  Εκτιμώντας:  ότι το άρθρο 5 του κανονισμού αριθ. 136/66/ΕΟΚ θέσπισε ένα καθεστώς ενίσχυσης στην παραγωγή ελαιολάδου· ότι, για την περίοδο 1983/84, η ενίσχυση αυτή χορηγείται, σε συνάρτηση με την ποσότητα του ελαίου που παράγεται πραγματικά, στους ελαιοκαλλιεργητές μέλη των οργανώσεων που προβλέπονται από τον κανονισμό (ΕΟΚ) αριθ. 2958/82 (3), όπως τροποποιήθηκε από τον κανονισμό (ΕΟΚ) αριθ. 2892/83 (4), ενώ για τους άλλους ελαιοκαλλιεργητές χορηγείται σε συνάρτηση με τον αριθμό και τις δυνατότητες παραγωγής των ελαιοδένδρων καθώς και τις αποδόσεις αυτών των τελευταίων, που καθορίζονται κατ' αποκοπή, και υπό την προϋπόθεση ότι οι παραγόμενες ελιές έχουν συγκομιστεί·  ότι, για να εξασφαλιστεί η σωστή και αρμονική εφαρμογή του καθεστώτος ενίσχυσης στην παραγωγή, είναι σκόπιμο να εφαρμοστούν για την περίοδο 1983/84 οι ίδιοι γενικοί κανόνες που ίσχυαν κατά την προηγούμενη περίοδο και οι οποίοι προβλέπονται στον κανονισμό (ΕΟΚ) αριθ. 2959/82 (5),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2959/82 τροποποιείται ως εξής:  1. Στον τίτλο του κανονισμού καθώς και στο άρθρο 1, οι όροι « την περίοδο 1982/83» αντικαθίστανται από τους όρους «τις περιόδους 1982/83 και 1983/84».  2. Στο άρθρο 11, οι όροι «31 Μαΐου 1983» αντικαθίστανται από τους όρους «31 Μαΐου κάθε περιόδου εμπορίας».  3. Στο άρθρο 12 παράγραφος 1, το στοιχείο α) αντικαθίσταται από το ακόλουθο κείμενο:  «α) δεν έχουν διωχθεί για ανωμαλίες που διαπιστώθηκαν κατά τους ελέγχους που πραγματοποιήθηκαν κατ' εφαρμογή του άρθρου 9 του κανονισμού (ΕΟΚ) αριθ. 2965/82 (1).  (1) ΕΕ αριθ. L 310 της 6. 11. 1982, σ. 7.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 17 Οκτωβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 309 της 5. 11. 1982, σ. 28.  (4) Βλέπε σ. 11 της παρούσας Επίσημης Εφημερίδας.  (5) ΕΕ αριθ. L 309 της 5. 11. 1982, σ. 30.